**Minkälaisena itse koet kielitaitosi 9. luokan päättövaiheessa?**

**Silmäile läpi alla olevat konkreettiset esimerkit, joiden avulla pyritään kuvailemaan eri arvosanoihin vaadittavaa kielitaitoa eri kielitaidon osa-alueilla (kuultu, luettu, vuorovaikutus, suullinen tuottaminen, kirjoittaminen)**

**Pohdiskele, ja kirjaa itsellesi ylös opettajan antamaan lomakkeeseen, minkä arvosanan alle kullakin eri osa-alueelle koet parhaiten tai suurin piirtein sijoittuvasi.**

**Huom! Eri osa-alueilla voit arvioida itsesi kuuluvaksi ihan eri arvosanojen alle tai voit kokea sijoittuvasi niiden väliin tai alle 7:n taitojen.**

**1) Kuullun ymmärtäminen = Puhuttujen tekstien ymmärtäminen**

|  |  |  |
| --- | --- | --- |
| **Noin arvosanan 7 osaamista** | **Noin arvosanan 8 osaamista** | **Noin arvosanan 9-10 osaamista** |
| Ymmärrän… | Ymmärrän… | Ymmärrän… |
| - **sanoja ja ilmaisuja**, jotka liittyvät **minulle läheisiin asioihin** kuten perheeseen, vapaa-aikaan, matkustamiseen, opiskeluun, terveyteen | **- pääkohdat** **selvästi äännetystä** puheesta, joka käsittelee minulle tuttuja teemoja (esim. koulu, vapaa-aika, työ) | **- yksityiskohtaisesti**, kun minulle puhutaan **normaalitempoista** yleiskieltä |
| - **yksinkertaista** arkipuhetta, jos se on **hidasta ja selvää** ja tarvittaessa **toistetaan ja keskeisiä kohtia** minua kiinnostavista aiheista | - yleisluontoisen keskustelun **pääsisällön**, kunhan puhutaan selvää yleiskieltä | - **luentoa tai muuta suullista esitystä,** jos tunnen aihepiirin ja esitys on selkeä |
| - **tärkeimmät tapahtumat** esim. videopätkistä ja elokuvista, kun kuva tukee suullista selostusta | - **pääsisällön** yleisiä asioita koskevasta puheesta tiedotusvälineissä, jos puhe on **suhteellisen hidasta ja selkeää** | - yleiskielisiä TV-ohjelmia ja nettivideoita (esim. viihdeohjelmia, keskusteluita ja useimpia elokuvia) |
| - **yksinkertaisia** kysymyksiä, lausumia ja kieltoja tilanneyhteyden tukemissa keskusteluissa | - pystyn poimimaan yksityiskohtia puheesta, joka käsittelee minulle tuttuja teemoja | - pystyn **päättelemään** puhujan **asenteita ja suhtautumista** aiheeseensa |
| - **tavallisia vuoropuheluita** (esim. kaupassa, postissa, ravintolassa) | - ymmärrän pääkohdat ympärilläni käytävästä laajemmasta muodollisesta ja epämuodollisesta keskustelusta | - **useimpia asiaohjelmia** esim. TV:ssä tai netissä, jos ne ovat yleiskieltä (= ei jostain hyvin kapea-alaisesta erikoisaiheesta) |

**2) Luetun ymmärtäminen: Kirjoitettujen tekstien ymmärtäminen**

|  |  |  |
| --- | --- | --- |
| **Noin arvosanan 7 osaamista** | **Noin arvosanan 8 osaamista** | **Noin arvosanan 9-10 osaamista** |
| Saan selville /ymmärrän… | Saan selville /ymmärrän.. | Saan selville /ymmärrän.. |
| - **pääasiat** uutisista tai lehtiartikkeleista, mikäli ne ovat **selkeitä ja lyhyehköjä** ja käsittelevät minulle ennestään melko **tuttuja aiheita** | - **pääasiat** jokapäiväisistä minua kiinnostavista **lyhyehköistä** tiedotteista | - **nopeasti** minua kiinnostavien uutisten, artikkelien ja raporttien pääasiat ja pystyn **päättelemään**, **mikä niissä on tärkeää** ja kannattaako minun lukea enempää |
| - **yksinkertaisia** henkilökohtaisia viestejä | - **selkeän tarinan** juonenkulun ja tärkeimmät tapahtumat (kun teksti **sanastollisesti ja rakenteellisesti** melko yksinkertaista) | - sanakirjan avulla myös muita kuin itseäni kiinnostavia **erikoisartikkeleita** monenlaisista aihepiireistä |
| - itselleni tärkeää tietoa **lyhyehköistä** teksteistä (esim. mainokset, harraste-esitteet, nettisivut) | - esim. selkeästi kirjoitettuja artistien haastatteluja | - myös **ilman apukeinoja** esim. erilaisten arvostelujen pääsisällön (elokuva- ja kirja-arvostelut) |
| - **lyhyitä** **viestejä** (esim. keskustelupalstat, chat yms.) tutuilta tai henkilöiltä, jotka ovat kiinnostuneet samoista asioista kuin minä | - monenlaisten, muutaman sivun pituisten tekstien **pääajatuksia, avainsanoja ja tärkeitä yksityiskohtiakin** tutuista aiheista | - kertomusten **henkilöiden motiiveja** ja tekojen seurauksia tai esim**. kirjoittajan tarkoitusperiä** |
| - **selkeitä** käyttöohjeita ja esim. tavallisimpia tietokonepelien komentoja ja ohjeita | - pystyn **lukemaan kirjoja ja kertomuksia,** jotka on kirjoitettu **melko helpohkolla englannilla** juuri minun ikäisilleni esim. **tukisanastoa hyödyntäen** | - erilaisten **tekstien vivahde-eroja** (esim. faktoihin perustuva asiateksti; jonkun oma mielipide; huumorilla kirjoitettu jne.)  |
| - **yksinkertaisella kielellä kirjoitettuja** kuvauksia jokapäiväisistä tai tutuista tapahtumista |  | - **useamman sivun pituisten, sanastollisesti ja rakenteellisesti vaativahkojen** tekstien sisällön (esim. novellit, helpohko kaunokirjallisuus, selkeät uutisartikkelit netissä) |
| - löydän tarvitsemani tiedon käsikirjasta, ohjevihosta tai nettisivulta |  | - pystyn **nopeasti poimimaan** esim. käsikirjoista, nettisivuilta tai käyttöohjeista **jotain tiettyä ongelmaa** koskevat tiedot (= osaan lukea **silmäillen** tiettyä tietoa hakien) |
| - ymmärrän **pääasiat ja joitakin yksityiskohtia muutaman kappaleen pituisista** teksteistä hiukan vaativammissakin arkisissa yhteyksissä, kunhan minulla on **runsaasti aikaa** perehtyä lukemaani |  | - osaan tehokkaasti hyödyntää **asiayhteyden tarjoamaa tukea** ja/tai esim. sanan yhtäläisyyksiä muihin kieliin **päätellessäni itselleni vieraiden sanojen merkityksiä** |
| - **osaan päätellä tuntemattomien sanojen merkityksen** esim. muiden kielten perusteella tai asiayhteydestä |  |  |

**3) Vuorovaikutustaidot: kommunikointi toisen englantia puhuvan kanssa**

|  |  |  |
| --- | --- | --- |
| **Noin arvosanan 7 osaamista** | **Noin arvosanan 8 osaamista** | **Noin arvosanan 9-10 osaamista** |
| Osaan /pystyn… | Osaan/ pystyn… | Osaan/pystyn |
| - **tehdä ostoksia**: esim. sanoa, mitä etsin, kysyä hintaa | - **aloittamaan ja lopettamaan** yksinkertaisen keskustelun minulle **tutuista** tai minua kiinnostavista aiheista | - aloittamaan, käymään ja lopettamaan keskustelun **luontevasti ja kohteliaasti** |
| - **tilata syötävää** ravintolassa | - **selviytymään** puhetilanteista esim. matkustaessani | - keskustella esim. opiskeluun ja harrastuksiini liittyvistä asioista **luontevasti ja yksityiskohtaisesti** |
| - **pyytää anteeksi** ja vastata anteeksipyyntöön | - ilmaisemaan kielellisesti tunteitani (esim. iloa, surua, mielenkiintoa) ja vastaamaan tällaisiin tunteenilmauksiin | - **perustella** ja puolustaa mielipiteitäni **yksityiskohtaisesti** keskustelussa |
| - **ehdottaa** tekemistä ja **vastata** ehdotuksiin | - **osallistumaan melko vaivattomasti ja spontaanisti** (= etukäteen harjoittelematta) ennakoimattomiin, mutta **tuttuja aiheita** käsitteleviin keskusteluihin | - **johtaa** haastattelua ja tehdä tarkentavia kysymyksiä |
| - **esittää kutsun** ja vastata kutsuun | - ilmaisemaan yksimielisyyttä tai erimielisyyttä kohteliaasti | - esittämään ja perustelemaan näkökantani **väittelyssä** |
| - ilmaista **yksinkertaisin sanoin** mielipiteeni (esim. pidänkö jostain asiasta) | - esittämään **melko selkeästi ja perustellen mielipiteitä** keskustelussa ystävien kanssa ja reagoimaan heidän esittämiinsä mielipiteisiin | - pystyn tarvittaessa **vuorovaikutukseen syntyperäisen englanninpuhujan kanssa** |
| - **kysyä tietä** ja neuvoa kartan avulla | - **jonkin verran muotoilla asiani toisin** ja keksiä kiertoilmauksia silloin, kun huomaan, että joku tietty sana ei tule mieleeni | - reagoida toisten puheenvuoroihin **esittäen selkeästi oman kantani** ja arvioida ja kommentoida toisten ehdotuksia ja mielipiteitä |
| - toimia tilanteissa, joissa minulta kysytään neuvoa, vointia tai kuulumisia | - ottamaan keskustelussa huomioon **tärkeimpiä kohteliasuussääntöjä** | - **viedä keskustelua jouhevasti eteenpäin** ja varmistaa, että olen ymmärtänyt; vetää muita mukaan keskusteluun |
| - kysyä, mitä joku tekee työssään tai vapaa-aikanaan ja vastata itse samanlaisiin kysymyksiin |  | - **osallistumaan aktiivisesti** useimpiin käytännöllisiin ja sosiaalisiin tilanteisiin ja melko muodollisiinkin keskusteluihin |
| - **neuvotella, mitä tehdään, minne mennään, sopia tapaamisen ajasta ja paikasta** |  | - muotoilla **tehokkaasti ja nopeasti** **asiani toisin ja keksiä kiertoilmauksia** silloin, kun huomaan, että joku sana ei tule mieleeni |
| - osallistumaan **rutiininomaisiin** keskusteluihin omista **ja itselleni tärkeistä aiheista** |  | - tunnen tärkeimmät **kohteliaisuussäännöt** ja osaan kiinnittää huomiota **tilanteen vaatimaan** kielenkäytön **muodollisuuden asteeseen** |
| - aloittaa ja lopettaa keskustelun |  |  |

**4) Suullinen tuottaminen: aihepiirit, sujuvuus, kommunikoivuus**

|  |  |  |
| --- | --- | --- |
| **Noin arvosanan 7 osaamista** | **Noin arvosanan 8 osaamista** | **Noin arvosanan 9-10 osaamista** |
| **Osaan..** | **Osaan** | **Osaan** |
| - kertoa **itsestäni,** perheestäni, muista ihmisistä, kotiseudustani ja asumisestani, koulunkäynnistäni muutamin yksinkertaisin lausein | - kuvata suunnitelmiani, aikomuksiani ja tekemisiäni | - kuvailla **selkeästi ja yksityiskohtaisesti** minua kiinnostavia asioita |
| - kuvata erilaisia **jokapäiväisiä** tapahtumia, harrastuksiani ja minua kiinnostavia asioita yksinkertaisesti | - kertoa **tutuista** asioista yksityiskohtaisesti käyttäen **melko laajaa sanastoa ja englannille tyypillisiä sanontoja** | - kertoa **yksityiskohtaisesti** kuulemastani tarinasta tai muusta saamastani informaatiosta (esim. uutisista, haastatteluista tai asiaohjelmista) |
| - kuvata **mitä on tapahtunut** tai mitä olen kokenut (esim. viikonloppuna tai lomalla) | - kertoa kuulemani tai lukemani jutun **pääkohdat**  | **- pohtia** tilanteiden syitä ja seurauksia |
| - sanoa, mistä pidän ja mistä en | - selostaa yksityiskohtaisesti ja **melko sujuvasti** kokemuksia ja tapahtumia | - esittämään näkökantani ajankohtaiseen aiheeseen **perustellen** eri vaihtoehtojen edut ja haitat |
| **-** selviytyä **yksinkertaisista** sosiaalisista tapaamisista ja palvelutilanteista | - viestiä **itselleni tärkeistä** asioista hieman vaativammissa tilanteissa | - **kuvailla** erilaisia tunteita ja kertoa, mitä tapahtumat ja kokemukset minulle merkitsevät |
| - kuvailla terveydentilaani **muutamalla yksinkertaisella lauseella** | - **ylläpitää ymmärrettävää**, pitempijaksoista puhetta **tauoista** huolimatta | - soveltaa **useimpia ääntämisen perussääntöjä** muissakin kuin harjoitelluissa (minulle entuudestaan tutuissa) sanoissa |
| - **soveltaa joitakin ääntämisen perussääntöjä** muissakin kuin harjoitelluissa (minulle entuudestaan tutuissa) sanoissa | - kertoa **tavallisista konkreettisista aiheista** kuvaillen, eritellen ja vertaillen |  |
|  | - **soveltaa useita ääntämisen perussääntöjä** muissakin kuin harjoitelluissa (minulle entuudestaan tutuissa) sanoissa |  |

**5) Kirjoittaminen**

|  |  |  |
| --- | --- | --- |
| **Noin arvosanan 7 osaamista** | **Noin arvosanan 8 osaamista** | **Noin arvosanan 9-10 osaamista** |
| Osaan kirjoittaa **perustason sanastoa (= suppeahkoa) ja rakenteita käyttäen:**  | Osaan kirjoittaa **melko laajaa sanastoa ja rakennevalikoimaa käyttäen:** | Osaan kirjoittaa **monipuolista sanastoa ja rakennevalikoimaa käyttäen:** |
| - **itsestäni** (esim. perhe, koulu, harrastukset, asuinpaikka, ystävät) sanastollisesti ja rakenteellisesti yksinkertaisia lyhyehköjä lauseita ja tuottaa melko yhtenäistä tekstiä | - tutuista ja kiinnostavista asioista **yksinkertaisesti ja selkeästi** | - **selkeitä, jäsenneltyjä ja yksityiskohtaisia** tekstejä minua kiinnostavista aiheista (esim. aineita, kertomuksia, tiivistelmiä) |
| - **mitä olen tehnyt** tai mitä on tapahtunut viime aikoina | - ilmaista mielipiteeni **yksinkertaisesti** | - aineen, jossa **perustelen** mielipiteitäni ja **pohdiskelen** esim. erilaisten vaihtoehtojen hyötyjä ja haittoja |
| - **lyhyesti** jostain tapahtumasta (todellinen tai keksitty) | - **lyhyen tekstin** jostain tapahtumasta (esim. selostus koulun lehteen tai kirjekaverille) | - tekstejä, joihin olen etsinyt **pohjatietoa eri lähteistä** |
| - **lyhyesti** omista ja perheen suunnitelmista | - henkilökohtaisia viestejä tutuille | - **sujuvaa ja vivahteikasta** tekstiä monenlaisista tapahtumista ja myös todellisista tai kuvitteellisista kokemuksista |
| - täydentää **perustietoja lomakkeisiin** (esim. henkilötiedot) | - **tutusta aiheesta jäsentyneen tekstin**, jossa pääasiat erottuvat tärkeistä asioista | - lyhyitä **pohdintoja elokuvasta tai kirjasta** |
| - **lyhyitä tekstejä** asioista, joita teen mielelläni tai joista olen kiinnostunut | - vastata kirjallisesti ilmoituksiin (eism. kesätyöpaikkahakemus tai yhteydenotto jonkin tavaran hankkimiseksi) | - kuvailla henkilökohtaisissa viesteissä erilaisia **tunteita ja tunnelmia** sekä kertoa itselleni merkityksellisistä, **ajankohtaisista** aiheista |
| - **lyhyitä vuoropuheluita** | - osaan **sisällyttää teksteihin myös joitakin yleisiä fraaseja ja englannin kielelle tyypillisiä idiomeja** (= sanontoja) | - pystyn **ottamaan kantaa** jonkin asian puolesta tai vastaan (esim. yleisönosastokirjoitus) |
| - **lyhyitä** sähköpostiviestejä (esim. kutsua toisen vierailulle tai kiittää jostain) |  | - esim. työpaikkahakemuksen |
| - tekstini ovat usein hieman **luettelomaisia**; lauseita toisiinsa sitovia, tekstiä jouhevasti eteenpäin kuljettavia **sidossanoja on rajoitetusti** |  | - osaan käyttää teksteissä myös **paljon yleisiä fraaseja ja englannin kielelle tyypillisiä idiomeja** (= sanontoja) |